Jalgpalli MMil Horvaatia koondist esindanud Ivan Strinic peab jalgpallist teatud ajaks loobuma, kuna mängijal avastati ootamatult südameprobleem.
Sel suvel liitus Strinic Itaalia tippmeeskonna AC Milaniga, kuid ei jõudnud ühtegi kohtumist meeskonna särgis mängida, kuna viimasel rutiinselt arstlikul kontrollil avastati, et mängija südamega on probleeme. Meeskond ütles, et täpsemat infot hetkel avadama ei hakata, kuna vaja on teha täpsemaid uuringuid.
31-aastane Stirnic on mänginud Itaalia kõrgliigas alates 2015. aastast, kui hakkas esindama Napoli meeskonda. Eelmisel hooajal mängis ta aga Sampordia eest. Enne Itaaliasse minekut on kaitsja esindanud veel ka kodulinna Hajduki Spliti meeskonda ja Ukraina Dniprod.
Horvaatia koondise eest on Stirnic kirja saanud 49 kohtumist, kusjuures debüüdi tegi kaitsja juba üheksa aastat tagasi.